Staat sal die geld vind | Die Vryburger
Gugile Nkwinti, die Minister van Landelike Ontwikkeling en Grondhervorming, meen die staat sal wel die miljarde Rand vind om die grondeise af te handel.
Die uitlating is gemaak deur die Minister na aanleiding van die hewige verset wat die ANC van ander partye moes verduur met die Wysigingswetsontwerp wat aanvaar is om die grondeise met nog 'n verder vyfjaar termyn te verleng.
Na verwagting sal die nuwe tendens daartoe lei dat 'n vêrdere 380,000 nuwe grondeise ingedien word, wat tot R180 miljard kan beloop, die staat slegs R3 miljard vir vanjaar toegeken het.
'n Woordvoerder van Oranje Sake Instituut het aan Die Vryburger gesê dit is 'n kommerwekkende situasie wat noodwendig die vermoede laat ontstaan dat gedwonge "onteiening teen 'n belaglike lae koopprys" die eindresultaat van grondgryp kan uitmaak.
Hy sê die Minister van Finansies het nie eers 'n volle R9 miljard in sy begroting toegeken vir grondeise vir die volgende drie jaar nie, en verstaan dus nie waar die ander geld vandaan gehaal gaan word nie.
Te midde van die situasie, sê minister Gugile Nkwinti dat die staat wel die geld sal vind om die eise af te handel.
Die R9 miljard is baie vêr van die sowat R180 miljard wat benodig gaan word, het die woordvoerder gesê.
Foto – Gugile Nkwinti,
One thought on "Staat sal die geld vind"
DuP du Plessis March 3, 2014 at 3:29 pm
Hierdie bg. "gewettigde" gronddiefstal het die potensiaal om ons volk se hele nageslag te beroof van die grond wat ons huidige geslag veronderstel is om aan hulle na te laat. As elkeen van ons nie nou aksie neem nie, sal ons aan ons nageslag verantwoording moet doen waarom hul enigste erfporsie vir die varke gegooi was.
Boere, sterk asb. die hand van die Boere-Volksraad, (ons kan later die naam regstel) deur nou te registreer by die VVK, sodat ons aan die Volksraad opdrag kan gee om bg. diefstal in die internasionale howe te gaan beveg.
Moenie eendag as dit te laat is, met spyt julle kleinkinders in die oë kyk en erken dat julle nie hulle erfgrond met al jul mag beskerm het nie.